**PALANGOS LOPŠELIS-DARŽELIS ,,ĄŽUOLIUKAS“**

**DIREKTORIUS**

**ĮSAKYMAS**

**DĖL PALANGOS LOPŠELIO-DARŽELIO ,,ĄŽUOLIUKAS“ vaiko gerovės KOMISIJOS DARBO ORGANIZAVIMO TVARKos APRAŠO PAKEITIMO**

2020 m. rugpjūčio 10 d. Nr. V1V-50

Palanga

Vadovaudamasi Lietuvos Respublikos švietimo, mokslo ir sporto ministro 2020 m. rugpjūčio 3 d. įsakymu Nr. V-1129 ,,Dėl švietimo ir mokslo ministro 2011 m. balandžio 11 d. įsakymo Nr. v-579 ,,Dėl mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“ pakeitimo, Palangos lopšelio-darželio ,,Ąžuoliukas“ nuostatų 32.17 punktu:

1. P a k e i č i u Palangos lopšelio-darželio ,,Ąžuoliukas“ vaiko gerovės komisijos darbo organizavimo tvarkos aprašą, patvirtintą Palangos lopšelio-darželio „Ąžuoliukas“ direktoriaus 2017 m. liepos 3 d. įsakymu Nr. V1V-40 (nauja redakcija nedėstomas):

* 1. pakeičiu 8.4 punktą ir jį išdėstau taip:

,,8.4. gavus tėvų (globėjų, rūpintojų) sutikimą, atlieka pirminį vaikų specialiųjų ugdymosi poreikių, kylančių ugdymo(si) procese, įvertinimą, prireikus, kreipiasi į švietimo pagalbos tarnybą dėl vaikų specialiųjų ugdymosi poreikių įvertinimo, specialiojo ugdymo ir (ar) švietimo pagalbos jiems skyrimo švietimo mokslo ir sporto ministro nustatyta tvarka. Ši Komisijos funkcija nevykdoma nuotoliniu būdu;“

1.2. pakeičiu 8.12 punktą ir jį išdėstau taip:

,,8.12. karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, (toliau ypatingos aplinkybės) laikotarpiu Komisija funkcijas (išskyrus Aprašo 8.4. papunktyje nurodytą funkciją) gali vykdyti nuotoliniu būdu. Pasibaigus ypatingų aplinkybių laikotarpiui, prioritetas teikiamas Aprašo 8.4. papunktyje nurodytos funkcijos vykdymui.“

1.3. pakeičiu 11 punktą ir jį išdėstau taip:

,, 11. Komisijos veiklos forma yra posėdžiai, pasitarimai, kurie gali vykti tiesioginiu ir (arba) nuotoliniu būdu, ir kitos veiklos formos, reikalingos Komisijos funkcijoms atlikti.“

1.4. pakeičiu 21.2. punktą ir jį išdėstau taip:

,, 21.2. analizuoja ir vertina smurto ir patyčių, psichoaktyviųjų medžiagų vartojimo prevencijos, kitų socialines ir emocines kompetencijas ugdančių prevencinių programų, prevencijos ir intervencijos priemonių įgyvendinimo veiksmingumą Mokykloje, teikia siūlymus Mokyklos direktoriui dėl švietimo, mokslo ir sporto ministro patvirtintų Smurto prevencijos įgyvendinimo mokyklose rekomendacijų vykdymo, prireikus, dėl naujų prevencijos programų pasirinkimo ar jų keitimo kitomis;“

Direktorė Rūta Regina Lukaitienė